
ANEKSI 1
TERMAT E REFERENCËS
Pozicioni:
Moderator/e i/e aktiviteteve me të rinjtë 
Projekti:
Qendra e Aktivizimit të NEET (JAPFP) - Fuqizimi i të Rinjve përmes Rrjetit të Partneriteteve Lokale në Shkodër 
Vendndodhja
Shkodër
Kohëzgjatja e angazhimit
janar - dhjetor 2026

· Sfondi i projektit
Projekti "Qendra e Aktivizimit të NEET (JAPFP) - Fuqizimi i të Rinjve përmes Rrjetit të Partneriteteve Lokale në Shkodër" synon të fuqizojë të rinjtë NEET (Not in Employment, Education or Training), të moshës 15–29 vjeç, duke lehtësuar aksesin e tyre në mundësi punësimi, arsimi, formimi profesional dhe shërbime mbështetëse. Përmes bashkëpunimit me institucionet publike dhe partnerët lokalë, projekti synon të rrisë pjesëmarrjen aktive të të rinjve dhe të krijojë mundësi konkrete për zhvillimin e tyre personal dhe profesional.
Në kuadër të projektit organizohen aktivitete informuese, sesione orientuese, trajnime, takime me të rinjtë, aktivitete komunitare dhe iniciativa rinore që synojnë rritjen e ndërgjegjësimit dhe angazhimit të të rinjve në procesin e aktivizimit.
· Qëllimi i pozicionit
Moderatori/ja i/e aktiviteteve rinore do të mbështesë organizimin dhe zhvillimin e aktiviteteve publike të projektit, duke lehtësuar komunikimin me të rinjtë dhe duke moderuar aktivitete interaktive që promovojnë Garancinë Rinore dhe mundësitë për arsimim, formim profesional, punësim dhe vetëpunësim.
Pozicioni synon të krijojë një atmosferë dinamike dhe gjithëpërfshirëse gjatë aktiviteteve komunitare, të nxisë pjesëmarrjen aktive të të rinjve dhe të kontribuojë në rritjen e ndërgjegjësimit mbi shërbimet dhe mundësitë që ofron projekti.
· Detyrat dhe përgjegjësitë
Moderatori/ja do të:
· Moderojë aktivitete publike të projektit, përfshirë Career Days, Pop-up Corners, Info Sessions, aktivitete ndërgjegjësuese, panaire dhe evente komunitare. 
· Prezantojë objektivat e aktivitetit dhe udhëheqë programin sipas axhendës së miratuar. 
· Lehtësojë diskutimet ndërmjet të rinjve, institucioneve, punëdhënësve dhe partnerëve lokalë. 
· Angazhojë pjesëmarrësit përmes metodave interaktive, pyetjeve, lojërave edukative dhe diskutimeve të hapura. 
· Promovojë Garancinë Rinore dhe mundësitë për punësim, vetëpunësim, formim profesional dhe shërbime mbështetëse. 
· Bashkëpunojë me ekipin e projektit për organizimin logjistik dhe mbarëvajtjen e aktiviteteve. 
· Nxisë pjesëmarrjen aktive të të rinjve dhe krijimin e një mjedisi pozitiv, gjithëpërfshirës dhe motivues. 
· Mbështesë dokumentimin e aktiviteteve dhe evidentimin e pjesëmarrjes. 
· Produktet e pritshme
· Moderimi i aktiviteteve publike të planifikuara në kuadër të projektit.
· Lehtësimi i sesioneve interaktive me pjesëmarrësit.
· Mbështetja e ekipit në organizimin dhe koordinimin e eventeve.
· Raporte narrative mbi rezultatet e aktiviteteve.

· Kualifikimet dhe përvoja
Kandidati/ja duhet të plotësojë kriteret e mëposhtme:
· Diplomë universitare, preferohet në Shkenca Sociale.
· Përvojë në moderimin ose facilitimin e aktiviteteve publike, trajnimeve ose eventeve rinore.
· Përvojë në punën me të rinjtë dhe organizimin e aktiviteteve komunitare përbën avantazh.
· Aftësi shumë të mira prezantimi dhe komunikimi publik.
· Raportimi
Moderatori/ja do të raportojë tek Drejtorja Ekzekutive e YWCA dhe do të bashkëpunojë ngushtë me të gjithë stafin e projektit.

